ddrg/super_eurlex huggingface dataset:
Sodba Splošnega sodišča z dne 21. septembra 2022 – Casanova/EIB

(Zadeva T-266/21) (1)

(Javni uslužbenci - Osebje EIB - Prekinitev pogodbe po izteku poskusnega obdobja - Nepristojnost avtorja akta - Odgovornost - Premoženjska škoda - Prezgodnji odškodninski zahtevek - Nepremoženjska škoda)

(2022/C 418/33)

Jezik postopka: francoščina

Stranki

Tožeča stranka: Philippe Casanova (Fort-de-France, Francija) (zastopnik: L. Levi, odvetnik)

Tožena stranka: Evropska investicijska banka (zastopniki: G. Faedo in K. Carr, agenta, skupaj z B. Wägenbaurom, odvetnikom)

Predmet

Tožeča stranka s tožbo na podlagi člena 270 PDEU in člena 50a Statuta Sodišča Evropske unije predlaga, prvič, razglasitev ničnosti Sklepa Evropske investicijske banke (EIB) z dne 12. junija 2020 o prekinitvi njegove pogodbe po izteku poskusnega obdobja in sklepa z dne 8. februarja 2021 s katerim je EIB zavrnila njegov predlog za poravnavo in njegovo zahtevo za ponovni preizkus odločbe, ter, drugič, povrnitev premoženjske in nepremoženjske škode, ki naj bi ji nastala zaradi navedenih sklepov.

Izrek

1. Sklep Evropske investicijske banke (EIB) z dne 12. junija 2020 o prekinitvi pogodbe P. Casanove po izteku poskusnega obdobja se razglasi za ničen.

2. V preostalem se tožba zavrne.

3. EIB poleg svojih stroškov nosi polovico stroškov P. Casanove.

4. P. Casanova nosi polovico svojih stroškov.

(1) UL C 263, 5.7.2021.
C 222/27

Sodba Splošnega sodišča z dne 6. aprila 2022 – Cilem Records International/EUIPO – KVZ Music (HALIX RECORDS)

(Zadeva T-118/21) (1)

(Znamka Evropske unije - Postopek z ugovorom - Prijava besedne znamke Evropske unije HALIX RECORDS - Prejšnji nacionalni besedna in figurativna znamka HALIX RECORDS - Relativni razlog za zavrnitev - Člen 8(4) Uredbe (ES) št. 207/2009 (postal člen 8(4) Uredbe (EU) 2017/1001) - Pravilo 19(1) in (2) Uredbe (ES) št. 2868/95 (postal člen 7(1) in (2) Delegirane uredbe Komisije (EU) 2018/625)

(2022/C 222/45)

Jezik postopka: nemščina

Stranke

Tožeča stranka: Cilem Records International UG (Augsburg, Nemčija) (zastopnik: E. Hecht, odvetnik)

Tožena stranka: Urad Evropske unije za intelektualno lastnino (zastopnika: M. Eberl in D. Hanf, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: KVZ Music Ltd (Sofija, Bolgarija) (zastopnik: D. Stechern, odvetnik)

Predmet

Tožba, vložena zoper odločbo četrtega odbora za pritožbe pri EUIPO z dne 28. januarja 2021 (zadeva R 1060/2020-4) v zvezi s postopkom z ugovorom med družbama Cilem Records International in KVZ Music.

Izrek

1. Tožba se zavrne.

2. Cilem Records International UG nosi svoje stroške in stroške EUIPO.

3. KVZ Music Ltd nosi svoje stroške.

(1) UL C 128, 12.4.2021.
Sodba Splošnega sodišča z dne 27. aprila 2022 – Ramazani Shadary/Svet

(Zadeva T-119/21) (1)

(Skupna zunanja in varnostna politika - Omejevalni ukrepi, sprejeti glede na razmere v Demokratični republiki Kongo - Zamrznitev sredstev - Omejitve glede vstopa na ozemlja držav članic - Ohranitev imena tožeče stranke na seznamih zadevnih oseb - Pravica do izjave - Dokaz o utemeljenosti uvrstitve in ohranitve na seznamih - Očitna napaka pri presoji - Ohranitev dejanskih in pravnih okoliščin, na podlagi katerih so bili sprejeti omejevalni ukrepi)

(2022/C 244/45)

Jezik postopka: francoščina

Stranki

Tožeča stranka: Emmanuel Ramazani Shadary (Kinšasa, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopnica: S. Lejeune, agentka)

Predmet

Tožeča stranka s tožbo na podlagi člena 263 PDEU predlaga razglasitev ničnosti, na eni strani, Sklepa Sveta (SZVP) 2020/2033 z dne 10. decembra 2020 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2020, L 419, str. 30), in na drugi strani Izvedbene uredbe Sveta (EU) 2020/2021 z dne 10. decembra 2020 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2020, L 419, str. 5), v delu, v katerem se ta akta nanašata nanjo.

Izrek

1. Tožba se zavrne.

2. Emmanuelu Ramazaniju Shadaryu se naloži plačilo stroškov.

(1) UL C 128, 12.4.2021.
2.

Izvedbena uredba Sveta (EU) 2020/1130 z dne 30. julija 2020 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji in Izvedbena uredba Sveta (EU) 2021/1241 z dne 29. julija 2021 o izvajanju člena 21(2) Uredbe (EU) 2016/44 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 se razglasita za nični, s katerima je ohranjeno ime LAICO na seznamu subjektov iz Priloge III k Uredbi Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011.
C 284/27

Sodba Splošnega sodišča z dne 18. maja 2022 – Tirrenia di navigazione/Komisija

(Zadeva T-601/20) (1)

(Državne pomoči - Pomorski promet - Storitev splošnega gospodarskega pomena - Pomoč, dodeljena družbi Adriatica za obdobje med januarjem 1992 in julijem 1994 v zvezi s povezavo Brindisi/Krf/Igoumenitsa/Patras - Sklep, s katerim je pomoč razglašena za nezakonito - Sklep, s katerim je pomoč razglašena za nezdružljivo z notranjim trgom in s katerim je naloženo vračilo te pomoči - Obračunane obresti - Zastaralni rok - Nova pomoč - Nezdružljivost z notranjim trgom - Učinki omejevalnega sporazuma na trg - Predolgo trajanje postopka - Legitimno pričakovanje - Pravna varnost - Načelo dobrega upravljanja)

(2022/C 284/32)

Jezik postopka: italijanščina

Stranki

Tožeča stranka: Tirrenia di navigazione SpA (Rim, Italija) (zastopnika: B. Nascimbene in F. Rossi Dal Pozzo, odvetnika)

Tožena stranka: Evropska komisija (zastopnika: G. Braga da Cruz in D. Recchia, agenta)

Predmet

Tožeča stranka s tožbo na podlagi člena 263 PDEU predlaga razglasitev ničnosti Sklepa Komisije (EU) 2020/1411 z dne 2. marca 2020 o državni pomoči št. C 64/99 (ex NN 68/99), ki jo je Italija izvedla za ladjarske družbe Adriatica, Caremar, Siremar, Saremar in Toremar (skupina Tirrenia) (UL 2020, L 332, str. 1) v delu, v katerem se nanaša nanjo.

Izrek

1. Tožba se zavrne.

2. Družbi Tirrenia di navigazione SpA se naloži plačilo stroškov.

(1) UL C 378, 9.11.2020.
C 198/36

Sodba Splošnega sodišča z dne 2. marca 2022 – D & A Pharma/Komisija in EMA

(Zadeva T-556/20) (1)

(Zdravila za uporabo v humani medicini - Vloga za pridobitev pogojnega dovoljenja za promet z zdravilom „Hopveus – natrijev oksibat“ - Zavrnilni sklep Komisije - Uredba (ES) št. 726/2004 - Postopek - Odbor za zdravila za uporabo v humani medicini - Zahteva za posvetovanje s posebno znanstveno svetovalno skupino - Nepristranskost članov ad hoc strokovnega odbora - Očitne napake pri presoji - Enako obravnavanje)

(2022/C 198/51)

Jezik postopka: francoščina

Stranke

Tožeča stranka: Debregeas et associés Pharma (D & A Pharma) (Pariz, Francija) (zastopnika: N. Viguié in D. Krzisch, odvetnika)

Toženi stranki: Evropska komisija (zastopnika: G. Wils in A. Sipos, agenta), Evropska agencija za zdravila (zastopniki: S. Marino, S. Drosos, C. Bortoluzzi in H. Kerr, agenti)

Predmet

Tožeča stranka s tožbo na podlagi člena 263 PDEU predlaga razglasitev ničnosti Izvedbenega sklepa Komisije z dne 6. julija 2020 o zavrnitvi izdaje dovoljenja za promet z zdravilom za uporabo v humani medicini Hopveus – natrijev oksibat v skladu z Uredbo (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (UL, posebna izdaja v slovenščini, poglavje 13, zvezek 34, str. 229).

Izrek

1. Tožba se zavrne.

2. Družbi Debregeas et associés Pharma (D & A Pharma) se naloži plačilo stroškov.

(1) UL C 371, 3.11.2020.
C 244/26

Sodba Splošnega sodišča z dne 6. aprila 2022 – MF/eu-LISA

(Zadeva T-568/20) (1)

(Javni uslužbenci - Pogodbeni uslužbenci - Zasedeno delovno mesto, za katero je potrebno varnostno dovoljenje - Zavrnitev dovoljenja s strani nacionalnega varnostnega organa - Odpoved pogodbe - Neobstoj zahtevka za zaslišanje - Pravica do zaslišanja v smislu člena 11(5)(b) Sklepa 2015/444)

(2022/C 244/33)

Jezik postopka: angleščina

Stranki

Tožeča stranka: MF (zastopnica: L. Levi, odvetnica)

Tožena stranka: Agencija Evropske unije za operativno upravljanje obsežnih informacijskih sistemov s področja svobode, varnosti in pravice (zastopniki: M. Chiodi, agent, skupaj z A. Duron in D. Waelbroeckom, odvetnikoma)

Predmet

Tožeča stranka s tožbo na podlagi člena 270 PDEU, vloženo v sodnem tajništvu Splošnega sodišča 4. septembra 2020, predlaga razglasitev ničnosti, prvič, sklepa Agencije Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA) z dne 29. oktobra 2019 o odpovedi njene pogodbe o zaposlitvi, in drugič, kolikor je to potrebno, sklepa eu-LISA z dne 26. maja 2020 o zavrnitvi njene pritožbe z dne 29. januarja 2020.

Izrek

1. Tožba se zavrne.

2. MF se naloži plačilo stroškov.

(1) UL C 399, 23.11.2020.
C 84/37

Sodba Splošnega sodišča z dne 21. decembra 2021 – KS/Frontex

(Zadeva T-409/20) (1)

(Javni uslužbenci - Začasni uslužbenci - Pogodba o zaposlitvi za določen čas - Odpoved pogodbe - Izguba zaupanja - Člen 47(b)(ii) PZDU - Pravica do izjave - Dolžnost skrbnega ravnanja - Prošnja za pomoč in odškodninski zahtevek - Ničnostna in odškodninska tožba)

(2022/C 84/52)

Jezik postopka: francoščina

Stranki

Tožeča stranka: KS (zastopnica: N. de Montigny, odvetnica)

Tožena stranka: Evropska agencija za mejno in obalno stražo (zastopniki: H. Caniard, S. Drew, W. Szmidt in B. Dukay-Zangrando, agenti, skupaj z T. Bontinckom, A. Guillerme in L. Burguin, odvetniki)

Predmet

Predlog na podlagi člena 270 PDEU, prvič, za razglasitev ničnosti odločbe Frontex z dne 30. avgusta 2019, s katero je bila odpovedana pogodba o zaposlitvi za določen čas tožeče stranke, in odločbe z dne 13. februarja 2020, s katero sta bila zavrnjena prošnja za pomoč in odškodninski zahtevek tožeče stranke, ter drugič, za določitev odškodnine za nematerialno škodo, ki naj bi zato nastala tožeči stranki.

Izrek

1. Odločba Evropske agencija za mejno in obalno stražo (Frontex) z dne 13. februarja 2020 se razglasi za nično v delu, v katerem se nanaša na zavrnitev prošnje KS za pomoč.

2. Tožba se v preostalem zavrne.

3. KS nosi polovico svojih stroškov.

4. Frontex poleg svojih stroškov nosi polovico stroškov KS.

(1) UL C 279, 24.8.2020.
Sodba Splošnega sodišča z dne 17. novembra 2021 – Société des produits Nestlé/EUIPO – Amigüitos pets & life (THE ONLY ONE by alphaspirit wild and perfect)

(Zadeva T-616/20) (1)

(Znamka Evropske unije - Postopek z ugovorom - Prijava figurativne znamke Evropske unije THE ONLY ONE by alphaspirit wild and perfect - Prejšnja besedna znamka Evropske unije ONE - Relativni razlogi za zavrnitev - Člen 8(1)(b) in (5) Uredbe (ES) št. 207/2009 (postal člen 8(1)(b) in (5) Uredbe (EU) 2017/1001) - Odločba, izdana po tem, ko je Splošno sodišče prejšnjo odločbo razveljavilo - Člen 72(6) Uredbe (EU) 2017/1001 - Pravnomočnost)

(2022/C 24/43)

Jezik postopka: angleščina

Stranke

Tožeča stranka: Société des produits Nestlé SA (Vevey, Švica) (zastopnika: A. Jaeger-Lenz in C. Elkemann, odvetnika)

Tožena stranka: Urad Evropske unije za intelektualno lastnino (zastopnika: G. Sakalaitė-Orlovskienė in D. Walicka, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Amigüitos pets & life, SA (Lorca, Španija) (zastopnik: N. Fernández Fernández-Pacheco, odvetnik)

Predmet

Tožba zoper odločbo petega odbora za pritožbe pri EUIPO z dne 29. julija 2020 (zadeva R 424/2020-5) v zvezi s postopkom z ugovorom med družbama Société des produits Nestlé in Amigüitos pets & life.

Izrek

1. Odločba petega odbora za pritožbe pri Uradu Evropske unije za intelektualno lastnino (EUIPO) z dne 29. julija 2020 (zadeva R 424/2020-5) se razveljavi.

2. EUIPO nosi svoje stroške in stroške, ki so družbi Société des produits Nestlé SA nastali zaradi postopka pred Splošnim sodiščem.

3. Družba Amigüitos pets & life, SA nosi svoje stroške.

(1) UL C 399, 23.11.2020.
Sodba Splošnega sodišča z dne 10. novembra 2021 – Stada Arzneimittel/EUIPO – Pfizer (RUXYMLA)

(Zadeva T-248/20) (1)

(Znamka Evropske unije - Postopek z ugovorom - Prijava besedne znamke Evropske unije RUXYMLA - Prejšnja besedna znamka Evropske unije RUXIMERA - Relativni razlog za zavrnitev - Verjetnost zmede - Podobnost znakov - Člen 8(1)(b) Uredbe (EU) 2017/1001)

(2022/C 2/40)

Jezik postopka: angleščina

Stranke

Tožeča stranka: Stada Arzneimittel AG (Bad Vilbel, Nemčija) (zastopnika: J.-C. Plate in R. Kaase, odvetnika)

Tožena stranka: Urad Evropske unije za intelektualno lastnino (zastopnik: D. Gája, agent)

Druga stranka pred odborom za pritožbe pri EUIPO, intervenientka v postopku pred Splošnim sodiščem: Pfizer Inc. (New York, New York, Združene države) (zastopnika: V. von Bomhard in J. Fuhrmann, odvetnika)

Predmet

Tožba zoper odločbo četrtega odbora za pritožbe pri EUIPO z dne 13. februarja 2020 (zadeva R 1878/2019-4) v zvezi s postopkom z ugovorom med družbama Pfizer in Stada Arzneimittel.

Izrek

1. Tožba se zavrne.

2. Družbi Stada Arzneimittel AG se naloži plačilo stroškov.

(1) UL C 209, 22.6.2020.
C 481/26

Sodba Splošnega sodišča z dne 6. oktobra 2021 – Esteves Lopes Granja/EUIPO – IVDP (PORTWO GIN)

(Zadeva T-417/20) (1)

(Znamka Evropske unije - Postopek z ugovorom - Prijava besedne znamke Evropske unije PORTWO GIN - Prejšnja označba porekla „Porto“ - Pojma uporabe in izkoriščanja zaščitene označbe porekla - Člen 103(2)(a)(ii) Uredbe (EU) št. 1308/2013)

(2021/C 481/36)

Jezik postopka: angleščina

Stranke

Tožeča stranka: Joaquim José Esteves Lopes Granja (Vila Nova de Gaia, Portugalska) (zastopnik: O. Santos Costa, odvetnik)

Tožena stranka: Urad Evropske unije za intelektualno lastnino (zastopnik: D. Gája, agent)

Druga stranka pred odborom za pritožbe, intervenientka v postopku pred Splošnim sodiščem: Instituto dos Vinhos do Douro e do Porto, IP (IVDP) (Peso da Régua, Portugalska) (zastopnik: P. Sousa e Silva, odvetnik)

Predmet

Tožba zoper odločbo drugega odbora za pritožbe pri EUIPO z dne 21. aprila 2020 (zadeva R 993/2019-2) v zvezi s postopkom z ugovorom med Instituto dos Vinhos do Douro e do Porto, IP in Joaquimom Jóséjem Estevesem Lopesom Granjo.

Izrek

1. Tožba se zavrne.

2. Joaquimu Joséju Estevesu Lopesu Granji se naloži plačilo stroškov.

(1) UL C 279, 24.8.2020.
Sodba Splošnega sodišča z dne 15. septembra 2021 – Kande Mupompa/Svet

(Zadeva T-97/20) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Omejitev vstopa na ozemlja držav članic - Ohranitev imena tožeče stranke na seznamih zadevnih oseb - Obveznost obrazložitve - Pravica do izjave - Dokaz o utemeljenosti uvrstitve in ohranitve na seznamih - Očitna napaka pri presoji - Nadaljnji obstoj dejanskih in pravnih okoliščin, na podlagi katerih so bili sprejeti omejevalni ukrepi - Pravica do spoštovanja zasebnega in družinskega življenja - Domneva nedolžnosti - Sorazmernost - Ugovor nezakonitosti)

(2021/C 452/27)

Jezik postopka: francoščina

Stranki

Tožeča stranka: Alex Kande Mupompa (Kinšasa, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopnika: J.-P. Hix in S. Lejeune, agenta)

Predmet

Predlog na podlagi člena 263 PDEU za razglasitev ničnosti, na eni strani, Sklepa Sveta (SZVP) 2019/2109 z dne 9. decembra 2019 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2019, L 318, str. 134) in, na drugi strani, Izvedbene uredbe Sveta (EU) 2019/2101 z dne 9. decembra 2019 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2019, L 318, str. 1) v delu, v katerem se nanašata na tožečo stranko.

Izrek

1. Tožba se zavrne.

2. Alexu Kandeju Mupompi se naloži plačilo stroškov.

(1) UL C 129, 20.4.2020.
2.

Predlog družbe Seven SpA za zavrnitev registracije figurativne znamke Evropske unije the DoubleF za proizvode iz razreda 18 in storitve iz razreda 35 se zavrne.
Sodba Splošnega sodišča z dne 8. septembra 2021 – Sfera Joven/EUIPO – Koc (SFORA WEAR)

(Zadeva T-493/20) (1)

(Znamka Evropske unije - Postopek z ugovorom - Prijava besedne znamke Evropske unije SFORA WEAR - Prejšnji figurativni znamki Evropske unije Sfera KIDS in Sfera - Relativni razlog za zavrnitev - Neobstoj verjetnosti zmede - Člen 8(1)(b) Uredbe (ES) št. 207/2009 [postal člen 8(1)(b) Uredbe (EU) 2017/1001] - Dokaz o resni in dejanski uporabi prejšnje znamke - Člen 42(2) in (3) Uredbe št. 207/2009 [postal člen 47(2) in (3) Uredbe 2017/1001])

(2021/C 431/41)

Jezik postopka: angleščina

Stranke

Tožeča stranka: Sfera Joven, SA (Madrid, Španija) (zastopnik: J. Rivas Zurdo, odvetnik)

Tožena stranka: Urad Evropske unije za intelektualno lastnino (zastopnik: M. Capostagno, agent)

Druga stranka v postopku pred odborom za pritožbe pri EUIPO: Andrzej Koc (Kobyłka, Poljska) (zastopnica: J. Aftyka, odvetnica)

Predmet

Tožba zoper odločbo prvega odbora za pritožbe pri EUIPO z dne 15. maja 2020 (zadeva R 2030/2019-1) v zvezi s postopkom z ugovorom med družbo Sfera Joven in Andrzejem Kocom.

Izrek

1. Tožba se zavrne.

2. Družbi Sfera Joven, SA se naloži plačilo stroškov.

(1) UL C 320, 28.9.2020.
1.

Sklep generalnega sekretarja Evropskega parlamenta z dne 17. decembra 2019 v skladu s katerim naj se od Roberta Rocheforta izterja znesek 61 423,40 EUR, ki je bil neutemeljeno izplačan iz naslova parlamentarne pomoči in pripadajoči opomin z dne 22. januarja 2020 se razglasita za nična v delu, v katerem se nanašata na zneske, izplačane v obdobju od aprila do junija 2010, februarja, junija in julija 2011 ter nazadnje v obdobju od 21. maja do 27. julija 2012.
C 15/35

Sodba Splošnega sodišča z dne 9. novembra 2022 – Kambodža in CRF/Komisija

(Zadeva T-246/19) (1)

(Zaščitni ukrepi - Trg za riž - Uvoz indijskega riža s poreklom iz Kambodže in Mjanmara - Uredba (EU) št. 978/2012 - Pojem „proizvajalci Unije“ - Pojem „podobni ali neposredno konkurenčni izdelki“ - Resne težave - Pravice do obrambe - Bistvena dejstva in premisleki - Očitne napake pri presoji)

(2023/C 15/45)

Jezik postopka: angleščina

Stranke

Tožeči stranki: Kraljevina Kambodža, Cambodia Rice Federation (CRF) (Phnom Penh, Kambodža) (zastopniki: R. Antonini, E. Monard in B. Maniatis, odvetniki)

Tožena stranka: Evropska komisija (zastopniki: A. Biolan, H. Leupold in E. Schmidt, agenti)

Drugi stranki pred odborom za pritožbe, intervenientki v postopku pred Splošnim sodiščem: Ente Nazionale Risi (Milan, Italija) (zastopnika: F. Di Gianni in A. Scalini, odvetnika), Italijanska republika (zastopnika: G. Palmieri, agentka, skupaj z P. Gentilijem, avvocato dello Stato)

Predmet

Tožeči stranki s tožbo na podlagi člena 270 PDEU predlagata razglasitev ničnosti Izvedbene uredbe Komisije (EU) 2019/67 z dne 16. januarja 2019 o uvedbi zaščitnih ukrepov v zvezi z uvozom indijskega riža s poreklom iz Kambodže in Mjanmara (UL 2019, L 15, str. 5), s katero je Evropska komisija za uvoz tega riža za obdobje treh let ponovno uvedla dajatve skupne carinske tarife in vzpostavila postopno znižanje stopenj dajatev, ki se uporabljajo.

Izrek

1. Izvedbena uredba Komisije (EU) 2019/67 z dne 16. januarja 2019 o uvedbi zaščitnih ukrepov v zvezi z uvozom indijskega riža s poreklom iz Kambodže in Mjanmara se razglasi za nično.

2. Evropska komisija nosi svoje stroške ter stroške, ki so nastali Kraljevini Kambodži in Cambodia Rice Federation (CRF).

3. Italijanska republika in družba Ente Nazionale Risi nosita svoje stroške.

(1) UL C 213, 24.6.2019.
3.

Družbe Mead Johnson Nutrition (Asia Pacific) Pte Ltd, MJN Global Holdings BV, Mead Johnson BV, Mead Johnson Nutrition Co. in Komisija nosijo vsak svoje stroške.
C 311/8

Sodba Splošnega sodišča z dne 29. junija 2022 – Corneli/ECB

(Zadeva T-501/19) (1)

(Dostop do dokumentov - Sklep 2004/258/ES - Sklep ECB o imenovanju začasne uprave v družbi Banca Carige - Zavrnitev dostopa - Izjema v zvezi z varstvom zaupnosti informacij, ki so kot take varovane po pravu Unije - Splošna domneva zaupnosti - Pojem zaupnih informacij - Obveznost obrazložitve)

(2022/C 311/10)

Jezik postopka: italijanščina

Stranki

Tožeča stranka: Francesca Corneli (Velletri, Italija) (zastopnik: F. Ferraro, odvetnik)

Tožena stranka: Evropska centralna banka (zastopniki: F. von Lindeiner, A. Riso in M. Van Hoecke, agenti, skupaj z D. Sarmientom Ramírez-Escuderom, odvetnikom)

Predmet

Tožeča stranka s tožbo na podlagi člena 263 PDEU predlaga razglasitev ničnosti Sklepa Evropske centralne banke (ECB) LS/LDG/19/182 z dne 29. maja 2019 o zavrnitvi dostopa do njenega sklepa z dne 1. januarja 2019 o imenovanju začasne uprave v družbi Banca Carige.

Izrek

1. Sklep Evropske centralne banke (ECB) z dne 29. maja 2019 o zavrnitvi dostopa do njenega sklepa z dne 1. januarja 2019 o imenovanju začasne uprave v družbi Banca Carige se razglasi za ničen.

2. ECB se naloži plačilo stroškov.

(1) UL C 312, 16.9.2019.
Sodba Splošnega sodišča z dne 29. septembra 2021 – Front Polisario/Svet

(Zadeva T-279/19) (1)

(Zunanji odnosi - Mednarodni sporazumi - Evro-mediteranski pridružitveni sporazum ES – Maroko - Sporazum v obliki izmenjave pisem o spremembi protokolov št. 1 in št. 4 k Evro-mediteranskemu sporazumu - Sklep o odobritvi sklenitve sporazuma - Ničnostna tožba - Dopustnost - Sposobnost biti stranka - Neposredno nanašanje - Posamično nanašanje - Ozemeljsko področje uporabe - Pristojnost - Razlaga mednarodnega prava, ki jo je sprejelo Sodišče - Načelo samoodločbe - Načelo relativnega učinka pogodb - Možnost sklicevanja - Pojem soglasja - Izvajanje - Diskrecijska pravica - Meje - Ohranitev učinkov izpodbijanega sklepa)

(2021/C 490/32)

Jezik postopka: francoščina

Stranke

Tožeča stranka: Front populaire pour la libération de la Saguia el-Hamra et du Rio de oro (Front Polisario) (zastopnik: G. Devers, odvetnik)

Tožena stranka: Svet Evropske unije (zastopnika: P. Plaza García in V. Piessevaux, agenta)

Intervenientke v podporo tožene stranke: Francoska republika (zastopniki: A.-L. Desjonquères, C. Mosser, J.-L. Carré in T. Stehelin, agenti), Evropska komisija (zastopniki: F. Castillo de la Torre, F. Clotuche-Duvieusart, A. Bouquet in B. Eggers, agenti), Confédération marocaine de l’agriculture et du développement rural (Comader) (Rabat, Maroko) (zastopniki: G. Forwood, N. Colin in A. Hublet, odvetniki)

Predmet

Tožba na podlagi člena 263 PDEU za razglasitev ničnosti Sklepa Sveta (EU) 2019/217 z dne 28. januarja 2019 o sklenitvi sporazuma v obliki izmenjave pisem med Evropsko unijo in Kraljevino Maroko o spremembi protokolov št. 1 in št. 4 k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani (UL 2019, L 34, str. 1).

Izrek

1. Sklep Sveta (EU) 2019/217 z dne 28. januarja 2019 o sklenitvi sporazuma v obliki izmenjave pisem med Evropsko unijo in Kraljevino Maroko o spremembi protokolov št. 1 in št. 4 k Evro-mediteranskemu pridružitvenemu sporazumu med Evropskimi skupnostmi in njihovimi državami članicami na eni strani ter Kraljevino Maroko na drugi strani se razglasi za ničen.

2. Učinki Sklepa 2019/217 se ohranijo za obdobje, ki ne presega roka iz člena 56, prvi odstavek, Statuta Sodišča Evropske unije, ali – če je v tem obdobju vložena pritožba – do razglasitve sodbe Sodišča o tej pritožbi.

3. Svet Evropske Unije nosi svoje stroške in stroške Front populaire pour la libération de la Saguia el-Hamra et du Rio de oro (Front Polisario).

4. Francoska republika, Evropska komisija in Confédération marocaine de l’agriculture et du développement rural (Comader) nosijo svoje stroške.

(1) UL C 220, 1.7.2019.